







Súťažné podklady
Časť D - Podmienky účasti






OSOBNÉ POSTAVENIE UCHÁDZAČA
1.1 [bookmark: _Ref206149220]Uchádzač musí spĺňať podmienky účasti uvedené v § 32 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO"). Ich splnenie preukáže 
1.1.1 svojím zápisom v zozname hospodárskych subjektov, ktorý vedie Úrad pre verejné obstarávanie (ďalej len „ZHS“) v súlade s § 152 ZVO, 
1.1.2 ak nie je zapísaný v ZHS podľa § 152 ZVO preukáže splnenie podmienok účasti osobného postavenia dokladmi v podľa § 32 ods. 2, ods. 4, ods. 5, ods. 7 a 8.
1.2 Zápis do zoznamu hospodárskych subjektov je účinný voči každému Obstarávateľovi a údaje v ňom uvedené nie je potrebné v postupoch verejného obstarávania overovať. Obstarávateľ pri vyhodnocovaní splnenia podmienok účasti osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, 4 alebo 5 ZVO alebo iný rovnocenný zápis alebo potvrdenie o zápise podľa § 152 ods. 3 ZVO.
1.3 Uchádzači so sídlom/miestom podnikania mimo Slovenskej republiky sú povinní postupovať v zmysle bodu 1.1 týchto podmienok účasti. Ak má uchádzač alebo záujemca sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov potrebných na preukázanie splnenia podmienok účasti alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
1.4 Obstarávateľ informuje záujemcov, že nie je oprávnený použiť údaje z informačných systémov verejnej správy podľa osobitného predpisu, a teda uchádzač (ak nie je zapísaný v ZHS alebo ak doklady dočasne nenahrádza predložením jednotného európskeho dokumentu v zmysle bodu 4.1 nižšie) predloží za účelom preukázania splnenia podmienok účasti osobného postavenia Obstarávateľovi v ponuke všetky doklady podľa § 32 ods. 2 ZVO.
1.5 Obstarávateľ zároveň vyžaduje, aby uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok, a aby navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8 ZVO; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť.
1.6 	Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne.
1.7 Pre účely preukázania splnenia podmienky účasti podľa ustanovenia § 32 ods. 7 a 8 ZVO môže uchádzač (prípadne iné osoby, na ktoré sa taká povinnosť vzťahuje) využiť vzor formuláru – čestné vyhlásenie podľa Prílohy F5 Súťažných podkladov.
1.8 Verejný obstarávateľ upozorňuje, že povinnosť stanovená v ust. § 32 ods. 7 ZVO sa vzťahuje na fyzickú osobu (FO) ako aj na právnickú osobu (PO). Ak ide o PO, podmienka účasti podľa § 32 ods. 1 písm. a) ZVO sa v súlade s ust. § 32 ods. 7 preukazuje za PO ale aj za subjekty taxatívne vymenované v ust. § 32 ods. 1 písm. a) ZVO, t.j. jej štatutárny orgán, člena štatutárneho orgánu, člena dozorného orgánu a prokuristu. Čestné vyhlásenie za takúto PO predkladá uchádzač a podpisuje osoba oprávnená konať za uchádzača.
1.9 Verejný obstarávateľ upozorňuje záujemcov, že zápisom do ZHS sa nepreukazuje splnenie podmienky účasti podľa § 32 ods. 7 a 8 ZVO – t. j. pre splnenie danej podmienky účasti je potrebné predložiť čestné vyhlásenie tak, ako je uvedené vyššie.
1.10 Podrobnosti k podmienkam účasti osobného postavenia a ich preukazovanie sú uvedené v § 32 ZVO.
2 FINANČNÉ A EKONOMICKÉ POSTAVENIE
2.1 Tejto súťaže sa môže zúčastniť len ten, kto spĺňa nižšie stanovené požiadavky pre preukázanie svojho finančného a ekonomického postavenia. Pre preukázanie splnenia uvedených podmienok predloží uchádzač v ponuke nasledovné doklady (môžu byť nahradené aj jednotným európskym dokumentom alebo čestným vyhlásením):
2.2 V súlade s ustanovením § 33 ods. 1 písm. d) ZVO: Prehľad o celkovom obrate za posledné 3 hospodárske roky, za ktoré sú dostupné v závislosti od vzniku alebo začatia prevádzkovania činnosti.
Minimálna požadovaná úroveň štandardov: 
Celkový obrat dosiahnutý v požadovanom období musel byť najmenej 132 000,- EUR bez DPH (slovom: stotridsaťdvatisíc eur). 

Uchádzač za posledné tri ukončené hospodárske roky (resp. roky, za ktoré sú dostupné v závislosti od vzniku alebo začatia prevádzkovania činnosti) predloží: 
(i) ak ide o osobu, ktorá vedie podvojné účtovníctvo, z účtovnej závierky výkazy ziskov a strát s vyznačeným údajom o celkovom obrate overené daňovým úradom alebo audítorom, alebo iným orgánom príslušným podľa predpisov platných v krajine sídla uchádzača alebo
(ii) ak ide o osobu, ktorá vedie jednoduché účtovníctvo, z účtovnej závierky výkazy príjmov a výdavkov overené daňovým úradom alebo audítorom alebo iným orgánom príslušným podľa predpisov platných v krajine sídla uchádzača.
V prípade, ak uchádzač nemá sídlo v Slovenskej republike, verejný obstarávateľ uzná aj ekvivalentné doklady/osvedčenia vydané podľa právnych noriem členského štátu.
V prípade, ak uchádzač nepreukazuje prehľad o celkovom obrate subjektom podnikajúcim počas rozhodujúceho obdobia v Slovenskej republike, celkové obraty vyjadrené v iných menách uchádzač preukáže v euro a prepočíta ich platným kurzom k 31.12. daného kalendárneho roka zverejnenom v kurzovom lístku Národnej banky Slovenska. Požadované údaje predloží uchádzač vo forme vyhlásenia. 
Uchádzač, ktorého výkaz ziskov a strát alebo výkaz o príjmoch a výdavkoch od roku 2013 (ako súčasť účtovnej závierky) je uložený vo verejnej časti registra účtovných závierok na www.registeruz.sk a v plnom znení je verejne prístupný všetkým osobám, nie je povinný predložiť verejnému obstarávateľovi výkaz ziskov a strát alebo výkaz o príjmoch a výdavkoch za obdobie od roku 2013, na túto skutočnosť uchádzač upozorní verejného obstarávateľa. 
V prípade, ak uchádzač nepredloží dokumenty preukazujúce splnenie tejto podmienky účasti, verejný obstarávateľ si sám overí jej možné splnenie vo verejnej časti registra účtovných závierok na www.registeruz.sk.
2.3 V súlade s § 33 ods. 2 ZVO môže uchádzač na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah.
2.4 Doklady na preukázanie splnenia podmienok účasti ekonomického a finančného postavenia môžu byť predbežne nahradené jednotným európskym dokumentom v súlade s bodom 4 tejto časti súťažných podkladov.
3 TECHNICKÁ A ODBORNÁ SPÔSOBILOSŤ
Uchádzač v ponuke predloží nasledovné doklady, ktorými preukazuje svoju technickú alebo odbornú spôsobilosť vo verejnom obstarávaní:
3.1 V súlade s ustanovením § 34 ods. 1 písm. a) ZVO: Zoznam dodávok tovaru spojeného  s montážou za predchádzajúcich 5 rokov od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona.
Keďže zákazka má povahu stavby s dominantnou hodnotou tovaru, stanovil obstarávateľ s cieľom vylúčenia bezdôvodného obmedzenia súťaže 5 ročné referenčné obdobie.
Minimálna požadovaná úroveň štandardu:
Zo zoznamu dodávok tovaru musí vyplynúť, že minimálne jedna dodávka rovnakého alebo podobného charakteru, ako je predmet zákazky za predchádzajúcich päť rokov od vyhlásenia obstarávania bola minimálne 40 000,- EUR (slovom štyridsaťtisíc euro) bez DPH.
Za dodávku rovnakého alebo podobného charakteru ako je predmet zákazky, sa považuje dodanie fotovoltaických zariadení s celkovým inštalovaným výkonom v paneloch v rozsahu od 30 kWp, vrátane ich inštalácie. 
Pokiaľ referenčná zmluva obsahovala aj iné plnenia je pre posúdenie splnenia podmienky účasti relevantná iba hodnota dodaných fotovoltaických zariadení vrátane ceny prác priamo súvisiacich s ich inštaláciou.
Obstarávateľ zohľadní referencie uchádzačov uvedené v evidencii referencií podľa 
§ 12 ZVO len za predpokladu, že takéto referencie ku dňu predloženia ponuky existujú a uchádzač ich v ponuke identifikoval.
Zoznam dodávok tovaru s montážou bude uchádzačom predložený ako vyplnená Príloha F.4 tejto časti súťažných podkladov. Uchádzač v zozname dodávok tovarov s montážou uvedie všetky informácie potrebné na posúdenie splnenia podmienky účasti, a to najmä: (i) identifikáciu odberateľa (názov/obchodné meno, IČO), (ii) názov a stručný opis plnenia, (iii) lehotu dodania, (iv) zmluvnú cenu bez DPH a (v) kontaktné údaje (tel. číslo, e-mail) na osobu na strane objednávateľa, u ktorej obstarávateľ môže predmetné údaje overiť. Pokiaľ v zozname referencií nie sú uvedené údaje v rozsahu alebo štruktúre potrebnej na posúdenie splnenia tejto podmienky účasti, uchádzač bližšie údaje k príslušnej referencii doplní do ponuky. 

Do dodávky tovaru s montážou v rámci referenčného obdobia možno započítať iba dodávku tovaru s montážou na úspešne dokončených dodávkach/projektoch, resp. samostatne funkčných parciálnych dodávkach/celkoch projektov.
Do objemu referenčného plnenia v rámci preukazovania podmienok účasti podľa tohto bodu možno započítať všetky tovary s montážou (objemy) referenčného plnenia od začiatku realizácie dodávky tovaru s montážou za predpokladu, že tieto dodávky s montážou (resp. jeho samostatne funkčná ucelená časť spĺňajúca požadované parametre) boli v rámci referenčného obdobia dodané/dokončené a prevzaté odberateľom.
Do objemu referenčného plnenia v rámci preukazovania podmienok účasti podľa tohto bodu nemožno započítať žiadne tovary s montážou (objemy), pokiaľ v rámci referenčného obdobia nebola dodávka s montážou (resp. jeho samostatne funkčná ucelená časť spĺňajúca požadované parametre), ktorej sa čiastkovo dodaný tovar s montážou týka, ako funkčný celok riadne dokončený a prevzatý odberateľom. 
V prípade uvedenia hodnôt v inej mene ako v EUR je nutné okrem inej meny uviesť aj hodnotu v EUR prepočítanú kurzom zverejnenom v kurzovom lístku Národnej banky Slovenska ku dňu zaslania Oznámenia na uverejnenie do Vestníka verejného obstarávania.
Verejný obstarávateľ záujemcov upozorňuje, že pokiaľ záujemca chce, aby verejný obstarávateľ pri vyhodnotení splnenia podmienok účasti uchádzačov zohľadnil referencie uchádzačov alebo záujemcov uvedené v evidencii referencií podľa § 12 ZVO (ak takéto referencie ku dňu predloženia ponuky alebo žiadosti o účasť existujú), musí uchádzač takéto referencie vo svojej ponuke identifikovať.
V prípade, ak dodávku tovaru s montážou realizoval záujemca ako člen združenia alebo ako subdodávateľ, vyčísli a započíta iba finančný objem, realizovaný ním samotným.
3.2 Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením 
§ 34 ods. 3 ZVO.
4 VŠEOBECNÉ INFORMÁCIE K PREUKAZOVANIU PODMIENOK ÚČASTI:
4.1 Hospodársky subjekt môže predbežne nahradiť doklady na preukázanie splnenia podmienok účasti určené obstarávateľom jednotným európskym dokumentom v zmysle § 39 zákona o verejnom obstarávaní. Súhrnný materiál obsahujúci zhrnutie základných informácií o jednotnom európskom dokumente pre verejné obstarávanie je možné nájsť na https://www.uvo.gov.sk/jednotny-europsky-dokument-pre-verejne-obstaravanie-602.html
4.2 Verejný obstarávateľ umožňuje vyplniť aj hoci len globálny údaj.
4.3 V prípade, ak sa v týchto podmienkach účasti vo vzťahu k akejkoľvek právnickej alebo fyzickej osobe požaduje predloženie určitého dokladu na preukázanie určitého stupňa vzdelania, praxe alebo inej formy spôsobilosti (najmä certifikáty podľa STN / ISO noriem, certifikáty a osvedčenia podľa právnych predpisov a pod.), na účely preukázania splnenia dotknutej podmienky účasti je vždy možné predložiť aj ekvivalentný doklad k dokladu, ktorý je požadovaný v rámci týchto podmienok účasti. V prípade ak je pre účely preukázania ekvivalencie k takému dokladu potrebné uviesť akékoľvek ďalšie údaje a informácie alebo iné doklady, uchádzač tieto informácie a doklady predloží spolu s dokladmi na preukázanie splnenia podmienok účasti.

